Harvinainen kuva rintamalta: Tässä ovat oikean elämän Antti Rokka ja Suen Tassu jatkosodassa

Vuonna 1955 Väinö Linna lähetti Viljam Pylkkäälle kirjeen. Siinä Tuntemattoman sotilaan (1954) kirjailija tunnustaa, että Pylkäs on legendaarisen hahmon Antti Rokan esikuva. Myös Suen Tassun hahmon esikuva on julkisessa tiedossa: hän on Toivo Ruuna , joka oli oikeassa elämässäkin Rokan esikuvan ystävä. Aamulehden haltuunsa saamassa harvinaisessa arkistokuvassa Pylkäs ja Ruuna ovat rinta rinnan sodassa. Tarkempia tietoja kuvasta ei ole. Alkuperäisessä arkistokuvassa Pylkkään yläpuolelle on kirjoitettu teksti "Rokka" ja Ruunan ylle "Tassu". Tutustuivat jo rippikoulussa Pylkäs ja Ruuna tapasivat ensimmäisen kerran rippikoulussa Sakkolassa, Karjalan kannaksella. Heidän ystävyytensä jatkui läpi sotavuosien ja koko elämän ajan aina Ruunan kuolemaan vuoteen 1985 saakka. Pylkäs kuoli vuonna 1999 Lempäälässä, missä asui viimeiset vuotensa. Myös Ruuna eli vuosia Lempäälässä. Toivo Ruunan poika Helge Ruuna on kertonut muistavansa sen hetken, kun hänen isänsä avasi ensi kertaa Tuntemattoman sotilaan . –Väinö Linna lähetti isälle Tuntemattoman sotilaan joulun alla 1954, ja isä rupesi kirjaa heti lukemaan. Kohta hän tokaisi, että täshä kerrotaaki meist, Ruunan kerrotaan sanoneen. Lähde: Alma Median arkisto